Fexirek

## Fexir

"Hol az ostorod mester? Ja igen ott van a kezedben a szomszéd folyosón....mi van elvitte a cica a nyelved? Hirtelen, hogy nálam van a stukker már nem vagy olyan parancsoló" Gold- Fexir exrabszolga és kommandós a bosszúja előtt. A háborús bűnök vádja alól felmentették.

## Szolgaság

A fexirek története a kirnitákkal kezdődik. Azoknak szüksége volt valamire ami kicsi, hogy könnyen hozzáférjen a roskadozó hajóik alkatrészeihez, de jól lát és hall a sötétben, hogy minimális látóviszonyok mellett is tájékozódni tudjon vészhelyzet esetén. Emellett persze extravagánsnak is kellett lennie, hogy divatcikknek is jó legyen. Így születtek a fexirek. A génmanipuláció mesterei emberi foglyok utódaiból tenyésztették ki őket. Kitűnő látást, ideális, mozgatható füleket és apró méretet adva nekik. Végül pedig megkapták a képességet mellyel a szőrük színét tudják változtatni. A gyakorlottabbak akár még minták kirajzolására is képesek. Ennek kizárólag az extravagáns kinézet létrehozása volt a célja, hogy a fexir mint divatcikk is eladható legyen. Emellett kaptak még egy hosszú lompos farkat melynek praktikus funkciója vagy sosem volt vagy elveszett az idők során. Az egész csomag egy nagyon kicsi és gyenge méretben érkezett, hogy ezek az apró rabszolgák vagy éppen háziállatok ne tudjanak könnyen ellenszegülni gazdáiknak.

### Utódok

A fexirek fogságban ritkán vállalnak gyereket. Azonban egymás között képesek nemzeni. Ez viszont inkább a felszabadult társaikra jellemző. Képesek közösülni emberekkel és kirnitákkal azonban a fexir nő számára ez életveszélyes terhességet jelent mely legszerencsésebb esetben is csak császármetszéssel érhet véget. A fexir férfi gond nélkül lehet azonban apja mind kirnita mind ember gyereknek. Ezek az utódok bármelyik tulajdonságát átvehetik. A kirniták még mindig mesterségesen tartják fent a fajt az ideális példányok kiválogatásával.

## A modern fexir

Nem tudni hány fexir él még a kirniták rabszolgaságában mivel a portyázó kalózok ritkán hozzák őket magukkal akárhova is. De a számot jelenleg a milliókban tippellik meg a szakértők.

Gyakoriak a szökések. Bár nem mindig sikeresek, azokat akik megmenekültek szabad fexirként ismerjük. Sokan az Ayrai föderációban telepedtek le, míg mások saját államot alapítottak a Cassandra állomáson. Ez az állam a Független Fexir Kormány. A kultúrájuk távol áll a legtöbb embercsoportétól. Ez abban is megmutatkozik, hogy a legtöbben ateistának vallják magukat.

A kirniták által okozott komoly traumák jól megmutatkoznak a faj mindennapos életén. Megérinteni a másikat egy nagyon intim dolognak számít és csakis engedéllyel szabad megtenni. Egyébként rendkívül invazív cselekedetnek minősül.

### Fexir nevek

A fexirek nem használnak emberi neveket. Inkább tárgyakról vagy éppen fogalmakról nevezik el az utódaikat. Például: Sun, Red, Rain, Faith.

Családnevekkel sem rendelkeznek helyette a származási helyüket adják meg legyen az egy hajó, bolygó vagy űrállomás. Illetve ha szükség van rá az anyjuk vagy apjuk nevét használják megkülönbözetésre.

### Fexir hitvilág

A fexirek nagyrésze ateista. Azonban három vallás is felbukkan a soraikban. A legexkluzívebb fexirspecifikus vallás a Szellem nevű deitás követése. Akadnak azonban köztük nagyszámmal exodusisták és Kirn követők is mivel sokan csak ezt a vallást ismerik igazán. Az utóbbi kategória azonban megvetett és lenézett a legtöbb fexir közösségben így jellemzően a maga szeparált helyein jelenik meg.

## Fexir karakterek

* Comet
* Heart
* ✝ Eliot
* Ash
* Freedom